Διερεύνηση διαταραχών ύπνου σε ασθενείς που υποβάλλονται σε πρόγραμμα χρόνιας περιοδικής αιμοκάθαρσης
Creators: name: Καβλακούδης, Χρήστος Ιωάννη
Publisher: name: Aristotle University of Thessaloniki
Year: 2023
Subjects: Διαταραχές ύπνου
Χρόνια νεφρική νόσος (ΧΝΝ)
Αιμοκάθαρση
Sleep disorders
Chronic kidney disease (CKD)
Hemodialysis

description: Η χρόνια νεφρική νόσος (ΧΝΝ) είναι ένα από τα πιο σοβαρά προβλήματα δημόσιας υγείας. Ο αυξημένος επιπολασμός της ΧΝΝ στις ανεπτυγμένες και αναπτυσσόμενες χώρες απειλεί να μετατραπεί σε παγκόσμια επιδημία, που επηρεάζει σοβαρά την υγεία, τον τρόπο ζωής και την ευημερία των ασθενών, θέτοντας σε κίνδυνο την ποιότητα ζωής τους. Πέρα από λοιπές συνοσηρότητες που παρατηρούνται σε ασθενείς με ΧΝΝ έχει διαπιστωθεί ότι συναντώνται συχνά οι διαταραχές ύπνου. Σκοπός αυτής της μελέτης αποτελεί η διεξαγωγή μιας συστηματικής βιβλιογραφικής ανασκόπησης των διαθέσιμων ερευνητικών στοιχείων μελετών σχετικών με την εμφάνιση διαταραχών ύπνου σε ασθενείς με νεφρική νόσο που υποβάλλονται σε χρόνια περιοδική αιμοκάθαρση. Τα κριτήρια συμπερίληψης περιλαμβάνουν όλες τις μελέτες στην αγγλική γλώσσα που δημοσιεύθηκαν μεταξύ 2012 και 2022 καθώς και μελέτες σχετικές με τις διαταραχές ύπνου σε ασθενείς που υποβάλλονται σε πρόγραμμα χρόνιας περιοδικής αιμοκάθαρσης. Από την άλλη πλευρά, τα κριτήρια αποκλεισμού περιλαμβάνουν άρθρα σε άλλες γλώσσες εκτός από της αγγλικής, σχόλια, επιστολές και άρθρα στα οποία δεν δινόταν ελεύθερη πρόσβαση και δεν είναι απολύτως σχετικά με το θέμα. Η αρχική αναζήτηση έδωσε 105 αποτελέσματα, από τα οποία εν τέλει εξετάστηκαν συνολικά 14 επιλέξιμα άρθρα. Από την παρούσα ανασκόπηση προέκυψε το συμπέρασμα ότι οι διαταραχές ύπνου είναι ευρέως διαδεδομένες σε ασθενείς με χρόνια αιμοκάθαρση και έχουν σημαντικό αντίκτυπο στην ποιότητα ζωής των ασθενών αυτών, συμβάλλοντας στην εμφάνιση καρδιαγγειακών παθήσεων και κατ’ επέκταση στην θνησιμότητα. Ο επιπολασμός των διαταραχών ύπνου παρουσιάζει μια μεταβλητότητα κι αυτό έχει να κάνει τόσο με τα εργαλεία μέτρησης των πρωτογενών δεδομένων όσο και με τη φυλή του δείγματος που μελετάται (55 έως 88%). Οι παράγοντες που μπορεί να επηρεάζουν τις διαταραχές του ύπνου στους υπό μελέτη ασθενείς φάνηκαν να είναι πολλοί. Η κατάθλιψη, η ηλικία, πιθανές συνοσηρότητες, ο χρόνιος πόνος και η δυσφορία και η διάρκεια και ο χρόνος της αιμοκάθαρσης βρέθηκαν στατιστικά σημαντικοί για τις διαταραχές ύπνου. Επιπρόσθετα, η θεραπεία της αναιμίας, της υπερφωσφαταιμίας και της υπολευκωματιναιμίας μπορεί να βελτιώσει τις διαταραχές ύπνου σε αυτούς τους ασθενείς. Τέλος, όσον αφορά το είδος των διαταραχών ύπνου, τα ευρήματά δείχνουν ότι η αϋπνία και η υπνική άπνοια να είναι οι πιο συχνές διαταραχές ύπνου στον υπό μελέτη πληθυσμό, ενώ οι διαταραχές ύπνου με τη σειρά τους οδηγούν σε υπερβολική υπνηλία κατά τη διάρκεια της ημέρας και υψηλά επίπεδα φλεγμονωδών κυτοκινών που προκαλούν κόπωση σε ασθενείς που υποβάλλονται σε αιμοκάθαρση
description: Chronic kidney disease (CKD) is one of the most serious public health problems. The increased prevalence of CKD in developed and developing countries threatens to become a global epidemic, which seriously affects the health, lifestyle and well-being of patients, compromising their quality of life. In addition to other comorbidities observed in patients with CKD, it has been established that sleep disorders are common. The purpose of this study is to conduct a systematic literature review of the available research evidence of studies related to the occurrence of sleep disorders in patients with kidney disease undergoing chronic periodic hemodialysis. Inclusion criteria included all English language studies published between 2012 and 2022 as well as studies related to sleep disorders in patients undergoing chronic periodic hemodialysis. On the other hand, the exclusion criteria included articles in languages other than English, comments, letters, and articles that were not freely accessible and not strictly relevant to the topic. The initial search yielded 105 results, from which a total of 14 eligible articles were ultimately reviewed. The present review concluded that sleep disorders are widespread in chronic hemodialysis patients and have a significant impact on the quality of life of these patients, contributing to the occurrence of cardiovascular diseases and, by extension, mortality. The prevalence of sleep disorders shows variability and this has to do with both the primary data measurement tools and the race of the sample being studied (55 to 88%). The factors that may influence the sleep disorders in the patients under study appeared to be a lot. Depression, age, possible comorbidities, chronic pain and discomfort and duration and timing of hemodialysis were found to be statistically significant for sleep disturbances. Additionally, treatment of anemia, hyperphosphatemia, and hypoalbuminemia may improve sleep disturbances in these patients. Finally, regarding the type of sleep disorders, the findings show that insomnia and sleep apnea are the most common sleep disorders in the under study population, while sleep disorders in turn lead to excessive daytime sleepiness and high levels of inflammatory cytokines causing fatigue in dialysis patients